# டாட்டா ஸ்டீல்



முன்னதாக **டிஸ்கோ** மற்றும் **டாடா அயர்ன் அண்ட் ஸ்டீல் கம்பெனி** என்றழைக்கப்பட்ட **டாடா ஸ்டீல்** வருடத்திற்கு 31 மில்லியன் டன்கள் கச்சா எஃகு கொள்திறனுடன் கூடிய உலகின் ஆறாவது மிகப்பெரிய எஃகு நிறுவனம் ஆகும். இந்தியாவின் உள்நாட்டு உற்பத்தியில் இது மிகப்பெரிய தனியார் துறை எஃகு நிறுவனமாகும். பார்ச்சூன் குளோபல் 500 இல் 258வது இடத்தைப் பிடித்த இந்த நிறுவனம் இந்தியாவின் ஜார்கண்ட் மாநிலத்தில் உள்ள ஜாம்ஷெட்பூரில் அமைந்துள்ளது. இது டாடா குழும நிறுவனங்களின் ஒரு பிரிவாகும். 2008 ஆம் ஆண்டு மார்ச் 31 தேதி முடிவின் போது, 1,32,110 கோடி ரூபாய் வருமானத்தையும், 12,350 கோடி ரூபாய்க்கு மேல் நிகர இலாபத்தையும் ஈட்டிய இந்தியாவின் இரண்டாவது மிகப்பெரிய மற்றும் மிகவும் இலாபகரமான தனியார் துறை நிறுவனமாகும்.  

சமீபத்தில் வாங்கப்பட்டவைகளோடு அதன் முக்கிய தொழிற்சாலை ஜார்கண்டில் உள்ள ஜாம்ஷெட்பூரில் அமைந்துள்ளது என்பதுடன், அந்த நிறுவனம் பல்வேறு நாடுகளில் இயங்கி வரும் பன்னாட்டு நிறுவனம் என்ற பெருமையைக் கொண்டிருக்கிறது. ஜாம்ஷெட்பூர் தொழிற்சாலை ஹனிவெல்லால் வழங்கப்படும் டிசிஎஸ்ஸை கொண்டிருக்கிறது. டாடா ஸ்டீலின் பதிவு செய்யப்பட்ட அலுவலகம் மும்பையில் அமைந்திருக்கிறது. 2005 இல், அந்த நிறுவனம் உலகின் சிறந்த எஃகு உற்பத்தி செய்யும் நிறுவனமாக வேர்ல்ட் ஸ்டீல் டைனமிக்ஸ் ஆல் அங்கீகரிக்கப்பட்டது. அந்த நிறுவனம் இந்தியாவின் தேசிய பங்குச் சந்தையிலும் மற்றும் மும்பை பங்குச் சந்தையிலும் பங்கேற்று வருவதுடன், கிட்டத்தட்ட 82,700 தொழிலாளர்களைக் (2007 ஆம் ஆண்டின் முடிவில்) கொண்டுள்ளது.  

- 18.2 மில்லியன் டன் மதிப்பிலான கோரஸ் நிறுவனத்தின் உற்பத்தி, 2 மில்லியன் டன் மதிப்பிலான நேட்ஸ்டீல் நிறுவனத்தின் உற்பத்தி மற்றும் 1.2 மில்லியன் டன் மதிப்பிலான மில்லீனியம் ஸ்டீல் நிறுவனத்தின் உற்பத்தி ஆகிய 21.4 மில்லியன் டன் உற்பத்தியை டாடா ஸ்டீல் நிறுவனம் வெளிநாடுகளில் வாங்கியுள்ளது. இதுபோன்ற வழிகளில் மேலும் 29 மில்லியன் டன் உற்பத்தியை வாங்க டாடா ஸ்டீல் திட்டமிட்டுள்ளது.
- 2005 இல், டாடா ஸ்டீல் தாய்லாந்து நாட்டில் அமைந்துள்ள மில்லீனியம் ஸ்டீல் நிறுவனத்திடம் இருந்து 130 மில்லியன் அமெரிக்க டாலர்கள் (தோராயமாக 600 கோடி) மதிப்பிலான 40% பங்குகளை வாங்கியது.
- எஸ்எஸ்இ ஸ்டீல் லிமிட்டெட், மற்றும் வியட்நாமில் உள்ள வினவ்ஸ்டீல் லிமிட்டெட் ஆகிய இரண்டு தொழிற்சாலைகளின் பங்குகளை கையகப்படுத்திய சிங்கப்பூரை அடிப்படையாகக் கொண்ட நேட்ஸ்டீல் ஏசியா பிரைவேட் லிமிட்டெட் நிறுவனத்தை, டாடா ஸ்டீல் 2007 ஆம் ஆண்டு வாங்கியது.

## சர்ச்சைகள்
மிகப்பெரிய புகழை பெற்றபோதிலும், வளர்ச்சிக்காகவும், இலாபத்திற்காகவும் அந்த நிறுவனம் மேற்கொண்ட முயற்சிகள் அதன் சிறப்புகளைக் குறைக்கும்படியாக இருந்ததுடன், சமூக மற்றும் சுற்றுப்புறச் சூழல் சீர்கேட்டிற்கு அந்த நிறுவனத்தின் செயற்பாடுகளே காரணம் என்று பல்வேறு குற்றச்சாட்டுகள் எழுப்பப்பட்டன. பசுமை இல்ல அரிப்பு, மூலப்பொருள்கள் மற்றும் நீரை வீணாக்குதல் போன்றவற்றை குறைக்கும் முயற்சியாக தான் மேற்கொண்ட சுற்றுப்புற மற்றும் ஆதாரப் பாதுகாப்புத் திட்டங்கள் குறித்து டாடா ஸ்டீல் நிறுவனம் மேற்கோள் காட்டியது. இந்த நிறுவனம் வீணாம்ச மறுபயன் மற்றும் மறு-சுழற்சி முறைகளைப் பயன்படுத்துகிறது என்பதுடன், காடுவளர்ப்பு மூலமாகக் கைப்பற்றிய சுரங்கங்கள் மற்றும் நிலக்கரி சுரங்களில் உள்ள நிலங்களை உள்ளவாறு தக்கவைக்கவும் உறுதியளித்தியிருக்கிறது. “2003-04 ஆம் ஆண்டில் மாசுக்களை குறைப்பதற்காக கிட்டத்தட்ட 400 கோடி ரூபாயை நாங்கள் முதலீடு செய்துள்ளோம்” என டாடா ஸ்டீலின் சுற்றுச்சூழல் மற்றும் தொழில்சார் சுகாதாரங்களுக்கான தலைவர் தெரிவித்தார்.  

### தாம்ரா துறைமுகம்
தாம்ரா துறைமுகத்தில் லார்சன் & டியூப்ரோ மற்றும் டாடா ஸ்டீல் இரண்டும் இணைந்து மேற்கொண்ட புதிய நடவடிக்கைகளுக்கு கிரீன்பீஸ், வைல்ட் லைஃப் புரொடெக்ஸன் சொஸைட்டி ஆப் இந்தியா மற்றும் ஒரிசா டிரடிசனல் பிஷ்வொர்கர்ஸ் யூனியன் உள்ளிட்ட அமைப்புகள் எதிர்ப்பு தெரிவித்தன. அந்தத் துறைமுகம் பித்தர்கனிகா சரணாலயத்தில் இருந்து 5 கிலோமீட்டர் தொலைவில் அமைந்துள்ளது, மேலும் சதுப்பு நிலங்களில் வாழும் விலங்குகள், கடல் நீரில் வாழும் முதலைகள் மற்றும் பறவை இனங்கள் போன்றவற்றிற்கு சர்வதேச முக்கியத்துவம் வாய்ந்த ராம்சார் நன்செய் நிலம் முக்கிய புகலிடமாகக் காணப்படுகிறது. அந்தத் துறைமுகம் கடல் ஆமைகள் ஒதுங்கும் காஹிர்மதா சரணாலயம் அமைந்திருக்கும் கடற்கரையில் இருந்து ஏறத்தாழ 15 கிலோமீட்டர் தொலைவில் அமைந்துள்ளது, மேலும் கடல் ஆமைகள் துறைமுகப் பகுதிகளுக்கு அருகாமையில் பெருமளவில் காணப்படுகிறது. துறைமுகத்தின் ஒரு பகுதி கடல் ஆமைகளின் உறைவிடமாகவும், நடமாடும் இடமாகவும் காணப்படுகிறது, அதே சமயம் துறைமுகத்தின் ஈரமான மணல் பகுதி குதிரை இலாட வடிவ நண்டுகள், ஊர்வன மற்றும் நீர் நில வாழ் விலங்குகள் ஆகியவற்றிற்கு இனப்பெருக்கம் செய்யும் இடமாகக் காணப்படுகிறது. பெஜர்வர்யா கேன்கிரிவோரா என்ற நீர் நில வாழ் உயிரினம் இந்திய பெருநிலப்பகுதியில் வாழ்வது குறிப்பிடத்தக்கது.  

## லங்கா ஸ்பெஷல் ஸ்டீல்
2013 ஆம் ஆண்டு இலங்கையில் டாடா நிறுவனம் தனது துணை நிறுவனமாக ﻿ நிறுவியது. சென்ற நிதியாண்டில் இந்த நிறுவனம் ரூபாய் 84 கோடிகள் உற்பத்தி செய்தது. ஆனால் 2014 ஆம் ஆண்டு ஏப்ரல் மாதம் 2 ஆம் திகதி முதல் அதன் பங்குகளை ஈ.பி. சிரேசி என்ற இலங்கையைச்செர்ந்த நிறுவனத்திடம் விற்றுவிட்டு இலங்கையிலிருந்து வெளியேறியது.